แนวโน้มดัชนีเช้าแกว่งผันผวน
นักวิเคราะห์ฯคาดตลาดหุ้นไทยเช้านี้แกว่งผันผวน แม้ดาวโจสน์เมื่อคืนนี้จะปิดทำการ แต่นักลงทุนยังมีความกังวลเรื่องเศรษฐกิจสหรัฐฯและยุโรปที่ยังอ่อนแอ
6 ก.ย. 2554

นักวิเคราะห์ฯคาดตลาดหุ้นไทยเช้านี้แกว่งผันผวน แม้ดาวโจสน์เมื่อคืนนี้จะปิดทำการ แต่นักลงทุนยังมีความกังวลเรื่องเศรษฐกิจสหรัฐฯและยุโรปที่ยังอ่อนแอ 
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้น่าจะแกว่งตัวผันผวนในช่วงสั้น แม้เมื่อคืนนี้ตลาดสหรัฐฯจะปิดทำการ แต่นักลงทุนส่วนใหญ่ยังมีความกังวลต่อตัวเศรษฐกิจสหรัฐฯและยุโรปอยู่ ด้านตลาดหุ้นยุโรปเมื่อคืนนี้ยังอ่อนแอ จึงส่งผลกระทบต่อจิตวิทยาการลงทุนในตลาดหุ้นเอเชียเช้านี้           ด้านปัจจัยภายในประเทศยังไม่เปลี่ยนแปลง มุมมองต่อผลประกอบการของบริษัทจดทะเบียนในช่วงครึ่งปีหลังก็ยังไม่ถูกกระทบจากเศรษฐกิจต่างประเทศ พร้อมให้แนวรับ 1,040 และ 1,035 จุด แนวต้าน 1,060 จุด